open-index/open-wikipedia-markdown huggingface dataset:
Bane NOR Jernbaneskolen

**Bane NOR Jernbaneskolen** er et utdanningssenter for jernbanesektoren, organisatorisk underlagt Bane NOR.

## Etablering og omorganiseringer
Skolen ble opprettet i 2005, som en konsekvens av at Jernbaneverket fikk ansvaret for utdanning av lokomotivførere gjennom en offentlig fagskole for yrket. Da Jernbaneverket ble nedlagt i 2017, ble Norsk jernbaneskole i 2017 overført til det nyopprettede Jernbanedirektoratet. I 2019 ble skolen splittet i Fagskole for lokomotivførere og Norsk jernbaneskole.

## Overføring til Bane NOR og navnebytte
Norsk jernbaneskole ble overført fra Jernbanedirektoratet til Bane NOR for å ivareta opplæring av sikkerhetskritisk kompetanse knyttet til jernbaneinfrastrukturen.

I 2023 byttet Norsk jernbaneskole navn til Bane NOR Jernbaneskolen.

## Virksomhet
Jernbaneskolen er Bane NORs kompetansesenter for bransjen og tilbyr grunnopplæring av fagarbeidere innenfor signal og banefag, samt KL kompetanse for energimontører. I tillegg utdanner Bane NOR Jernbaneskolen togekspeditører og togledere til trafikkstyring. Bane NOR Jernbaneskolen tilbyr en rekke korte og lange kurs innen forskjellige jernbanefag –  signalfaglig kompetanse, sikkert arbeid ved spor, leder for elsikkerhet, hovedsikkerhetsvakt og en mengde repetisjonskurs og faglige kurs for montører og lærlinger innen jernbanefeltet. Fra 2019 er Norsk jernbaneskole en del av Bane NOR.

Skolen omfattet tidligere (2005–2018) lokomotivførerutdanningen. Norsk fagskole for lokomotivførere, eller Lokførerskolen, som nå er en del av Jernbanedirektoratet.

Skolen har sin hovedaktivitet på Grorud i Oslo i de gamle lokalene til Jernbaneverkets signalskole. Mange kurs gjennomføres andre steder, blant annet i Trondheim, der skolen en periode hadde en liten avdeling med førerkurs for kjøring av arbeidstog. Skolen fikk en stor utvidelse av bygningsmassen våren 2010, og våren 2011 åpnet et simulatorsenter ved skolen, med egen simulator for togledere.

## Forvekslingsfare
Bane NOR Jernbaneskolen må ikke forveksles med NSB Kompetansesenter (NSB-skolen), selv om begge disse historisk har sitt utspring i den samme jernbaneskolen, den gang alt som var jernbane i Norge var en del av NSB.

## Referanser
Kjøttkontrolltekniker

En **kjøttkontrolltekniker** utfører kontroll av kjøtt ved et slakteri. Han/hun ser etter skader og patologi i skrottene, og utøver tilsyn etter hygienereglementet for slakterier. 

Kjøttkontrollteknikeren er assistent til tilsynsveterinæren og er ansatt i mattilsynet.
Ombordansvarlig

**Ombordansvarlig** er i Norge en funksjon som et medlem av besetningen i et jernbanetog innehar. Den som er ombordansvarlig skal blant annet ivareta passasjerenes sikkerhet ved av- og påstigning, om bord i toget og ved evakuering. I persontog skal det alltid være en ombordansvarlig i tillegg til lokomotivføreren.

Funksjonen ivaretas av en av konduktørene i Vys tog, mens hos Flytoget AS er det en togvert som er ombordansvarlig.

Den ombordansvarlige kan identifiseres ved at han/hun bærer blått luebånd i uniformsluen. Ombordansvarlig på Flytoget bruker ikke lue. De har i stedet blått kjennetegn på uniformen.

## Referanser
Arkitekturåret 1429

**Arkitekturåret 1429** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1429.

## Hendelser

## Bygninger

* 1309→1429: *[[Dogepalasset]]* i Venezia fullføres.
* 1420→1429: *[[Ulugh Beg observatoriet]]* i Samarkand fullføres.
* 1410→1441: I Heidelberg, Tyskland bygges Heiliggeistkirche.
* 1421→1444: *[[Ospedale degli Innocenti]]* («Hittebarnshospitalet») i Firenze av Filippo Brunelleschi
* 1402→1506: Byggingen av *[[Katedralen i Sevilla]]* fortsetter.

## Fødsler
* ca. 1429 - Guiniforte Solari, italiensk billedhugger, arkitekt og ingeniør (død 1481)

## Dødsfall
…
Frits Kiær

**Georg Fredrik «Frits» Egidius Kiær** (født 4. september 1861 i Drammen, død 15. november 1941) var en norsk høyesterettsadvokat og politiker (H). Han var Akers ordfører fra 1908 til 1910.

Kiær tok artium ved Drammen latinskole i 1880, og juridisk embedtseksamen ved Det Kgl. Frederiks i 1884. Han arbeidet som overrettssaksfører i Kristiania fra 1887, og fra 1891 som advokat.

Han var medlem i det første styre for Yngre Konservatives Forening i Kristiania og omegn. Han var senere i mange år medlem av Akers herredsstyre, der han også var ordfører 1908&ndash;1910. Kiær var også formann i ligningskommisjonen.

Kiær var medlem av Vestre Aker kirkestyre og av Ullern menighetsråd, og formann i komiteen for byggingen av Ullern kirke. Han var også mangeårig styremedlem ved Det norske Diakonhjem.

Frits Kiær var gift med Caroline Løvenskiold, og i 1887 tok de over Nedre Ullern gård fra hennes far Herman Severin Løvenskiold hvor de bodde til 1930 da de flyttet til Hoffsjef Løvenskiolds vei 4. Han var far til Thorry Kiær og Dakky Kiær. Han har fått Frits Kiærs vei på Ullernåsen oppkalt etter seg.

## Referanser
Carl Eduard Rotwitt

**Carl Eduard Rotwitt** (1812–1860) var en dansk jurist, amtmann og politiker; statsminister og justisminister.

Rotwitt kom inn i Folketinget i 1849 og sluttet seg til Bondevennernes Selskab.

Etter at regjeringen Hall gikk av ble han utpekt til statsminister av Frederik VII. Rotwitt var statsminister og justisminister fra 2. desember 1859 til sin død 8. februar 1860.

## Utmerkelser
Rotwitt ble ridder av Dannebrogordenen i 1853 og mottok Dannebrogordenens hederstegn i 1858.

## Referanser
Sonya Tayeh

**Sonya Tayeh** (født i Brooklyn, New York) er en amerikansk koreograf i stilen combat jazz.

Hun bor nå i Los Angeles, California der hun har Tayeh Dance Company, og underviser som danseinstruktør også på blant annet Edge Performing Arts og Millenium Dance Complex. Hun er kjent fra programmet So You Think You Can Dance som koreograf og gjestedommer.

## Referanser
Taishang Huang

**Taishang Huang** (kinesisk: 太上皇, pinyin: *Tàishàng Huáng*) er en kinesisk tittel, en hederstittel til en fratrådt keiser, som kanskje kan oversettes *Fortjent opphøyd keiser*. Det er en tittel som ble benyttet om enkelte keisere etter at de hadde abdisert (frivillig, eller tilsynelatende frivillig) til fordel for en sønn. 

Tittelen dukker opp, som låneord eller i oversettelse, også i japansk (太上天皇, *Daijō Tennō*), koreansk (태상황, *TeaSang-hwang*) og vietnamesisk historie (*Thái thượng hoàng*). 

Den første keiseren til å motta denne tittelen er Gaozu, (566-635), også kjent som grunnlegger av Tang-dynastiet (618-907), Li Yuan. Gaozu regjerte fra 618-626, da han abdiserte til fordel for sin sønn, keiser Taizong (Li Shimin), (599-649). Táng gikk i oppløsning 272 år etter keiser Gaozus' død.

Andre kinesiske keisere fra hoveddynastiene som ble gitt tittelen *Taishang Huang*:
*Keiser Ruizong av Tang, som abdiserte i 712 og var kalt *Taishang Huang* til sin død i 716.
*Keiser Xuanzong av Tang, som abdiserte i 756 og ble kalt *Taishang Huang* til sin død i 762.
*Zhengtong-keiseren (Yingzong) av Ming, fra han ble tatt til fange av  mongolene i 1449 til han besteg tronen igjen i 1457.
*Qianlong-keiseren (Gaozong) av Qing, som abdiserte i 1796 og ble kalt *Taishang Huang* til sin død i 1799.

Selv om en *taishang huang* ikke lenger var en regjerende keiser, var det tilfeller der han var den som utøvde den virkelige makt, kanskje mer eller mindre bak kulissene. Dette gjaldt for eksempel Qianlong-keiseren i Kina og flere av keiserne av Tran-dynastiet i Vietnam.
Anna selvtredje

**Anna selv tredje** er en fremstilling som har Anna, jomfru Maria og Jesusbarnet samlet som en gruppe. Ofte er Anna avbildet sittende med Maria på fanget, som i sin tur har Jesusbarnet på fanget

## Se også
* «*[[Madonna og barnet med Sankt Anne]]*» - Maleri av Leonardo da Vinci.

## Eksterne lenker
* 
* Kunsthistorie.com
Liste over stortingsrepresentanter fra Flora kommune

**Liste over stortingsrepresentanter fra Flora kommune** er en oversikt over stortingsrepresentanter som er født, oppvokst, eller har bodd i Flora kommune.
Arkitekturåret 1428

**Arkitekturåret 1428** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1428.

## Hendelser

## Bygninger

* 1426→1434: Byggingen av Capela do Fundador  i *[[Klostret i Batalha]] * (*Convento de Santa Maria da Vitória*) i Portugal av David Huguet.
* 1421→1440: Sagrestia Vecchia eller Det gamle sakristiet i San Lorenzo av Filippo Brunelleschi.
* 1309→1429: Dogepalasset bygges i Venezia.
* 1410→1441: I Heidelberg, Tyskland bygges Heiliggeistkirche.
*1421→1444: *[[Ospedale degli Innocenti]]* («Hittebarnshospitalet») i Firenze av Filippo Brunelleschi
*1420→1429: Ulugh Beg observatoriet fullføres.
*1402→1506: Byggingen av Katedralen i Sevilla fortsetter.
*Vor Frue kirke (Nyborg) innvies.

## Fødsler
*Tommaso Formenton, italiensk arkitekt (død 1492)
*Giovanni da Padova, italiensk arkitekt (død 1499)

## Dødsfall
…


Fil:Tommaso Formenton- Palazzo Thiene.jpg|Tommaso Formenton(1429-1492)
Honninggrevling

**Honninggrevlingen** (*Mellivora capensis*) er et mårdyr med vid utbredelse i Afrika sør for Sahel og deler av Asia. Den er klassifisert som livskraftig av IUCN på grunn av sin store utbredelse og gode evner til miljømessige tilpasninger. Arten er først og fremst en kjøtteter som har få naturlige fiender på grunn av sin tykke hud og defensive evner.

## Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.

## Inndeling
Inndelingen følger Sato *et al.* (2004), Fulton & Strobeck (2006) og Law, Slater & Mehta (2018).

* Carnivora, rovpattedyr
** Mustelidae, mårdyrfamilien
*** Mellivorinae, honninggrevlinger
**** *[[honninggrevling|Mellivora]]*
***** *[[honninggrevling|Mellivora capensis]]*, honninggrevling

## Referanser


'


## Eksterne lenker
*
Dutar

**Dutar** (persisk: دو تار, usbekisk: *dutor*; også skrevet **dotar** eller **doutar**) er en tradisjonell langhalset lutt med to strenger som spilles i Sentral-Asia og Sør-Asia. Instrumentets navn kommer fra det persiske ordet for «to strenger», و تار *dotār* (< دو *do* «to», تار *tār* «streng»), selv om herati dutar i Afghanistan har fjorten strenger. Når instrumentet spilles blir strengene vanligvis plukket av uighurer i Vest-Kina og klimpret og plukket av usbekere, tadsjikere, turkmenere og afghanere. I Vest-Bengal og Bangladesh spilles instrumentet av baul-samfunnet og blir kalt dotara.

Enkelte typer dotara har fire strenger i stedet for to. Da instrumentet ble utviklet i hendene til gjeterne tidlig i det 15. århundre, ble strengene laget av tarmene til unge geiter. Med den kommende silkeveien ble strenger laget av tvunnet silke. Moderne instrumenter har også silke- eller nylonstrenger.

Dutar gir fra seg en varm og rolig tone. Typiske størrelser for det pæreformede instrumentet varierer mellom en og to meter.

Haj Ghorban Soleimani (1922 -2008) var en kjent dutar-spiller. 

## Se også
* Dotara
* Saz
* Çiftelia
* Iransk musikk
* Afghansk musikk
* Turkmensk musikk
* Sentralasiatisk musikk

## Eksterne lenker
*  Setar Instrumental Family: Dotar
*  Bilde av en dutar
Rubab

__NOTOC__

**Rubab** eller **robab** (persisk: رُباب *rubāb*, tadsjikisk/usbekisk: *рубоб*) er et luttlignende instrument fra Afghanistan og Nordvest-Pakistan. Det har fått sitt navn etter det arabiske *[[rebab]]* som betyr «spilles med en bue», men strengene på det sentralasiatiske instrumentet blir plukket og har tydelige forskjeller i konstruksjon. *Rubab* brukes i hovedsak av tadsjikiske, pashtunske og iransk-kurdiske klassiske musikere. 

Rubab er en type kort lutt hvis kropp er skåret ut av et enkelt stykke tre, med en membran som dekker det hule rommet som stolen er festet på. Instrumentet har tre melodistrenger stemt i kvarter, tre bordunstrenger og 11 eller 12 resonansstrenger. Instrumentet er laget av stammen til morbærtreet, hodet av dyrhuden på f.eks. en geit, og strengene enten av fordøyelsessystemet (fra tarmene til unge geiter, brakt til trådstørrelse) eller nylon. 

Rubab er kjent som «løven av instrumenter» og er en av de afghanske nasjonalinstrumentene (sammen med zerbaghali). Instrumentet spiller ofte en viktig rolle i klassisk afghansk musikk. Andre steder er det kjent som *kabuli rebab*. Det er forgjengeren til det nordindiske sarod, men har i motsetning til sistnevnte tverrbånd. Da den muslimske musikeren Mardana ble den første disippel av Guru Nának ble rabab en viktig del av sikh-musikk. Men selv om instrumentets navn også kommer fra rubab, er punjabi-instrumentet konstruert på en annen måte. 

Rubab er attestert fra det 7. århundre. Det er nevnt i gamle persiske bøker, og mange sufi-poeter nevner det i sine dikt. Det er et tradisjonelt instrument i Khorasan og er i dag mye brukt i land som Afghanistan, Iran, Pakistan, Tadsjikistan og Usbekistan. Instrumentene som lages i Iran er litt annerledes enn de i Afghanistan. 

I Tadsjikistan spilles et lignende men noe ulik *rubab-i-pamir* (pamiri rubab), med en tynnere kropp og nakke. Rubab fra Pamir-området har seks strenger, der hver av dem er festet med bestemte mellomrom nedover langs nakken, i likhet med den femte strengen på en amerikansk banjo. Denne konstruksjonen er valgt fremfor at strengene går fra hodet til stolen. 

## Kjente spillere
* Ustad Mohammad Omar (1905–1980), den mest kjente rubab-spilleren fra Afghanistan
* Homayun Sakhi, en kjent rubab-spiller fra Afghanistan og en tidligere student av Ustad Mohammad Omar
* Bijan Kamkar, en iransk-kurdisk spiller 

## Se også
* Rebab
* Rebec
* Afghansk musikk
* Kurdisk musikk
* Iransk musikk
* Pashtunsk musikk
* Sentralasiatisk musikk

## Referanser


## Eksterne lenker
*  World Music Central – Ustad Mohammad Omar
Sekretærfugl

**Sekretærfugl** (*Sagittarius serpentarius*) er en haukefugl og svært særpreget rovfugl som lever i åpent landskap i Afrika sør for Sahara. Arten ble i 2020 omkategorisert fra *sårbar* til *sterkt truet* på IUCNs rødliste på grunn av sterk bestandsnedgang.

## Referanser




## Eksterne lenker
*
Tanbur (andre betydninger)

**Tanbur** kan vise til:
*Tambur, et tyrkisk strengeinstrument med tverrbånd
*Tambur, betegnelse på en militær signaltrommeslager 
*Tanbur, en gruppe langhalsede lutter brukt i kunst og folkeminner
*Tanbūra, en rund lyre fra Midtøsten og Øst-Afrika
Didrik Pining

**Didrik Pining** (født rundt 1428, trolig i Hildesheim, død 1490 eller 1491, trolig i Vardø) var en tyskfødt kaper i dansk tjeneste i kong Hans' første regjeringstid. Trolig var også Pining mannen som kong Hans utnevnte til *hirdstjore* (høvedsmann) på Island i to perioder fra 1478 til 1481 og igjen fra 1483 til 1490/1491. 

I 1487 hadde han ledet en flåteavdeling i Østersjøen som sikret dansk kontroll over Gotland. I 1490 ble han forlenet med Vardøhus. 

Pining er mest kjent for rykter om at han på en dansk-portugisisk ekspedisjon på 1470-tallet kom til et land tolket som Newfoundland, nesten tjue år før Columbus nådde Amerika. Det er imidlertid ikke kildegrunnlag for dette.

Noen av påstandene om Pining er kontroversielle fordi kildene er få og delvis motstridende. Fridtjof Nansen gir i sin bok de mest etterprøvbare detaljene om hans liv (*In Northern Mists; Arctic Exploration in Early Times*).

## Referanser


## Litteratur
* Ludvig Daae: «Didrik Pining, i *Historisk Tidsskrift*, 1882
* Ludvig Daae: «Mere om Didrik Pining», i *Historisk Tidsskrift*, 1898
Liste over stortingsrepresentanter for Oslo 1907–1921

**Liste over stortingsrepresentanter for Oslo 1907–1921** dekker alle som representerte Christiania (Oslo) på Stortinget mellom 1907 og 1921.

I disse årene var valgordningen i Norge slik at stortingsrepresentanter ble valgt i enmannskretser, og en kandidat trengte 50 % av stemmene for å bli valgt. 

Den såkalte bondeparagrafen og Christianias sterke vekst hadde gjort at byen var kraftig underrepresentert på Stortinget. Med kun 4 av 114 stortingsmenn kom det stadig krav om at byen måtte få bedre representasjon, og i 1902 kom saken for første gang til Kristiania formannskap. Stortinget var imidlertid lite interessert i å gi byen flere representanter, da dette var antatt å tjene Høyre.

Stortinget vedtok å innføre direkte valg i enmannskretser i 1905, og da ordningen trådte i kraft ved valget året etter ble byen delt inn i fem nummererte kretser:

# Oslo
# Grünerløkken
# Gamle Aker
# Hammersborg
# Uranienborg

Ordningen med enmannskretser favoriserte de store partiene, og resultatene ble relativt forutsigbare. Arbeiderpartiet vant i alle år de to østkant-kretsene, mens Høyre (og samarbeidspartnerne i Frisinnede Venstre/Samlingspartiet) fikk de tre øvrige.

## Liste over stortingsrepresentanter for Oslo 1907–1921

Listen omfatter ikke vararepresentanter (suppleanter).

## Valgresultater for 1. krets, Oslo

## Valgresultater for 2. krets, Grünerløkken

## Valgresultater for 3. krets, Gamle Aker

## Valgresultater for 4. krets, Hammersborg

## Valgresultater for 5. krets, Uranienborg

*Alfred Eriksen

**Kvindelig Vælgerforening

## Referanser
Ludvig Botnen

**Ludvig Olai Botnen** (født 27. mars 1910 i Angedalen, Førde, død 29. april 1987) var en norsk journalist, redaktør og Venstrepolitiker fra Florø. 

Han var stortingsrepresentant 1961–1969 og ordfører i Florø 1955–57, 1960–61 og 1976–79. 

Botnen arbeidet som journalist i aviser i Sunnfjord og i Hordaland Folkeblad før han ble redaktør i Firda Folkeblad fra 1934. Han har også vært lærer og rektor ved handelsskolen i Florø, leder i Vestres fylkeslag og sittet i 12 år i Venstres landsstyre. Han hadde verv i presseorganisasjoner og i Sunnfjord Sogelag. Tildelt Kongens fortjenstmedalje i gull i 1980. 

## Referanser


## Eksterne lenker
*
Tanbur

:*For tanbur i andre sammenhenger, se [[Tanbur (andre betydninger)]].*

**Tanbur** (persisk: تنبور *tanbūr*; også kjent som **tambur**) er en betegnelse på en rekke forskjellige, langhalsede lutter med tverrbånd som har opprinnelse i Midtøsten eller Sentral-Asia. Ifølge *[[New Grove Dictionary of Music and Musicians]]* «presenterer terminologien en komplisert situasjon. I dag beskriver betegnelsen *tanbur* (eller *[[tambur (strengeinstrument)|tambur]]*) en rekke ulike men samtidig relaterte og langhalsede lutter brukt i kunst og folkeminner. Lignende eller identiske instrumenter har også andre navn.» Lignende instrumenter er blant annet setar og tar. 

Tanbur er kjent siden to tusen år. Instrumentene fikk sin hellige status først i det 15. århundre, men siden den gang har de ikke blitt brukt for verdslig musikk eller underholdning. Tanbur spilles ofte sammen med rammetrommen daf. 

Siden sumerernes tid har instrumentene blitt et religiøst symbol i mange land. For eksempel sies det at kong David skal ha spilt tanbur som akkompagnement til sin poesi, mest sannsynlig i en religiøs sammenheng. 

I dag brukes tanbur fortsatt av Ahl-e Haqq og i noen land i Midtøsten og Sentral-Asia, samt til dels i Mandsjuria.

## Eksterne lenker
*  Atlas of Plucked Instruments: Central Asia
Nils Yngvar Ustvedt

**Nils Yngvar Ustvedt** (født 29. april 1868 i Aker, død 16. oktober 1938) var en norsk lege og politiker (H).  

Ustvedt ble cand. med. i 1892 og dr. med. i 1900. Spesialfeltet hans var epidemiologi, og Ustvedt foretok flere studiereiser på kontinentet og India. Tilbake i Norge arbeidet han ved Ullevål sykehus, samtidig som han hadde flere undervisningsstillinger ved universitetet. 

Ustvedt var aktiv Høyre-politiker, og han var leder for Den konservative Forening i Christiania (det senere Oslo Høyre) 1907–1909 og 1916–1918. Han satt i Christiania bystyre i periodene 1898–1901 og 1901–1904. Ustvedt var stortingsrepresentant 1913–1915, og satt i Budgetkomiteen.

Nils Yngvar Ustvedt var far til Hans Jacob Ustvedt.

## Referanser


## Kilder
* 

## Eksterne lenker
*
Dørstopper

En **dørstopper** er en innretning som benyttes for å begrense åpningen av en slagdør, i hovedsak for å unngå skade på dør og omkringliggende elementer.

En dørstopper monteres vanligvis på gulv eller vegg, og har et mykt materiale – normalt gummi – på den siden som vender mot døren. Det finnes også dørstoppere for montering på dørbladet.

Vanlige skader som kan oppstå ved mangel på dørstopper er hull i gipsvegg etter å ha blitt truffet av dørhåndtak, eller ødelagte hengsler som følge av at døren har blitt forsøkt åpnet utover den vinkelen den er ment for. På den annen side kan dørstoppere montert på gulv være vanskelig å oppdage, og fornuftig plassering av dørstoppere er viktig for å hindre at personer snubler i dem.

I noen sammenhenger vil en holdemagnet også fungere som dørstopper i tillegg til å kunne holde døren åpen. Noen dørpumper kan også monteres med åpningsbegrenser i glideskinnen.

## Se også
* Hemsko, kloss som legges foran hjul for å hindre det i å bevege seg

## Eksterne lenker
*
Dalbury Lees

**Dalbury Lees** er et verdslig sogn i sørlige Derbyshire. Det ligger omtrent 10 km fra både Burton-on-Trent og Derby, og akkurat under seks kilometer fra Egginton. I sognet ligger landsbyene Dalbury og Lees som er omtrent 3,2 km fra hverandre. Dalbury Lees har vært kjent som Dalbury og som Dalbury with Lees, men Dalbury Lees er den foretrukne formen. I henhold til folketellingen i 2011 utgjør befolkningen i sognet (inkludert Trusley) 306 innbyggere.

## Historie

Navnet Dalbury har sin opprinnelse i den norrøne guddommen Delling, en form for solgud i norrøn mytologi. Hvis etymologien er riktig var det antagelig en del norrøn, antagelig dansk bosetning her på 900-tallet. Dalbury er nevnt to ganger i *[[Dommedagsboken]]* hvor det ble stavet *Delbebi* og *Dellingeberie*. Boken nedtegnet først at det var tre *bovate* som var *berewicks* til herregodset Mickleover som på den tiden tilhørte klosteret Burton. Klosteret holdt flere gods, blant annet Appleby Magna, Winshill og Stapenhill – alle disse lå innenfor Derbyshire på den tiden.

Senere lister boken under tittelen av «Landområdene til Henry de Ferrers»: 

:*«In Dalbury Godric had two carucates of land to the geld. There is land for four ploughs. There are now two ploughs in demesne and six villans and one bordar with two ploughs. There is a priest and a church and twenty acres of meadow, woodland pasture one furlong long and half a league broad. TRE[6] worth forty shillings now sixty shillings. Robert holds it.»*

:«I Dalbury hadde Godric to *carucater* av land til *geld*. Det er land for fire ploger. Det er nå to ploger i *demesne* og seks livegne og en *bordar* med to ploger. Det er en prest og en kirke og tyve acre av enger, skogsbeitemarker en *furlong* lang og en halv sammenslått bred. *TRE* verd førti shillinger nå seksti shillinger. Robert holder det.» 

Dalbury er den minste av de to landsbyene med kun en håndfull hus, en kirke, og på 1800-tallet også en skole som tok imot opp til seksti elever.

Lees på den andre side er større med rundt førti hus og flere gårder. Puben Black Cow er det kommunale sentrum for landsbyen og gressengen på motsatt side er hyppig benyttet for landsbyens festivaler, sammenkomster og salg fra biler. En ny landsbyhall ble på 2000-tallet fullført ved hovedvegen gjennom landsbyen.

## Referanser


## Litteratur
* Barber, Henry (1968): *British Family Names: Their Origin And Meaning.* Genealogical Publishing Company. ISBN 9780806300214.

## Eksterne lenker
* Parishes Dalbury - Derby (1817), *British History Online*
Oberst Rodes vei (Oslo)

**Oberst Rodes vei** (1–133, 2–124) i Oslo starter ved Raschs vei, og går omtrent rett sørover til den slutter ved Munkerudvollen. Den første (nordlige) del av veien utgjorde tidligere grensen mellom Bydel Ekeberg-Bekkelaget og Bydel Lambertseter. Etter sammenslåingen av bydelene i 2004 ligger veien nå i sin helhet i Bydel Nordstrand.

Veien har sitt navn etter oberst Hans Henrik Rode (1767–1830), og veien het til å begynne med Hans Henrik Rodes vei. Oberst Rode bodde sine siste år på gården Søndre Hellerud, som lå ved dagens kryss mellom Oberst Rodes vei og Lambertseterveien.

I forslag til Lokal trafikkplan sommeren 2010 har veien status som lokal samlevei nord for Nordstrandveien. Veien trafikkeres mellom Raschs vei og Nordstrandveien av bussrute 74 (Vika – Mortensrud).

Mellom Freidigveien og Vangen passerer Oberst Rodes vei «Niffen», idrettsanlegget til Nordstrand Idrettsforening. Anlegget består i hovedsak av Nordstrandhallen og to kunstgressbaner.

Ved krysset med Nordstrandveien er Oberst Rodes vei stengt for trafikk på sydsiden av krysset. Trafikk til den sørlige delen av veien skjer via andre veier i området.

## Referanser


## Litteratur
* 

## Eksterne lenker
* 
*
Michael Bradley

**Michael Bradley** er navnet til flere personer:

*Michael Bradley (sanger) – amerikansk sanger
*Michael Bradley (golfspiller) (født 1966) – amerikansk golfspiller
*Michael Bradley (fotballspiller) (født 1987) – amerikansk fotballspiller
Chrysler LA-motor

**Chrysler LA-motorer** er en motorfamilie i 90° V, støtstag Over Head Valve konfigurasjon, bygget av Chrysler fra 1964 til dags dato. Den er en videreutvikling av A-motoren, og "L"en i "LA" står for "Light" – "Lett". En LA er ca 22kg lettere enn den eldre A-motoren. LA-motorene er støpt og bygget på Chryslers Mound Road Engine plant i Detroit i Michigan og fabrikker i Canada og Mexico. LA-motorene er stort sett forbundet med V8 motorer, men familien omfatter også V6 motorer og V10 motorer.

LA-motoren kom i forskjellige størrelser.
Morgan De Sanctis

**Morgan De Sanctis** (født 26. mars 1977) er en italiensk tidligere fotballspiller.

De Sanctis har spilt for flere andre klubber i sin karriere, blant annet SSC Napoli, Udinese og Juventus fra Italia.

Han ble tatt ut til Fotball-VM 2010 i Sør-Afrika.

## Referanser


## Eksterne lenker
* 
*  Profil på SSC Napolis offielle hjemmeside
Federico Marchetti

**Federico Marchetti** (født 7. februar 1983) er en italiensk fotballspiller som spiller for den maltesiske klubben Ħamrun Spartans FC.

Han spiller keeper, og er også en del av . Marchetti har spilt for flere andre klubber i sin karriere, blant annet Torino FC og AlbinoLeffe fra Italia. 

## Landslaget
Han ble tatt ut til Fotball-VM 2010 i Sør-Afrika.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Jes Holtsø

**Jes Holtsø** (født 30. desember 1956) er en dansk scenograf, skuespiller og sanger.

Jes Holtsø spilte med i de fleste filmene om Olsenbanden i rollen som Børge.

Jes Holtsø spilte også opp gjennom 1970-tallet rollen som William Olsen, sønn av flytteman Olsen i serien *[[Huset på Christianshavn]]*, og i filmen *[[Ballade på Christianshavn]]* i 1971.

Jes Holtsø hadde i tillegg også en rolle i filmen *Stine og drengene* i 1969. Han var dessuten også rekvisitør i filmen *Olsen-banden ser rødt*. Han arbeider i dag som scenetekniker på Det Kongelige Teater og synger på fritiden.

## Eksterne lenker
* 
*
Leonardo Bonucci

**Leonardo Bonucci** (født 1987) er en italiensk tidligere fotballspiller. Han er også en del av . 

Bonucci har spilt for flere andre klubber i sin karriere, blant annet Pisa Calcio. 

Den 19. desember 2016 skrev han under en ny kontrakt med Juventus til 2021.

Den 14. juli 2017 ble Juventus og AC Milan enige om en overgangssum for Bonucci.

## Landslaget
Han ble tatt ut til Fotball-VM 2010 i Sør-Afrika.

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021. Italia vant EM-finalen mot  3-2, etter straffesparkkonkurranse. Bonucci ble den eldste spilleren til å score i en EM-finale (34 år og 71 dager).

## Referanser


## Eksterne lenker
*
Domenico Criscito

**Domenico Criscito** (født 1986) er en italiensk tidligere fotballspiller.

Før han i 2011 signerte for Zenit, spile han for de italienske klubbene  og . Criscito er mest anvendt som venstreback i sin karriere, men kan også bekle rollen som vingback og midstopper. Han er kjent for sin anvendelighet både offensivt og defensivt.  

Han har vært en fast del av det italienske landslaget siden 2009, og representerte landet sitt under VM i Sør-Afrika i 2010.  

Criscito startet karrieren i Genoa, hvor han i en alder av 16 år fikk sin debut i Serie B i juni, 2003. Sommeren 2004 ble 50% av hans kontrakt solgt til Juventus, hvor han fikk få sjanser. Etter flere utlån tilbake til Genoa, bestemte Juventus seg for å selge han tilbake til Genoa, hvor han forble til 2011.  

Sommeren 2011 signerte Criscito for den russiske toppklubben Zenit St. Petersburg, hvor han har vunnet 2 ligagull, den russiske cupen og den russiske supercupen. 

## Referanser


## Eksterne lenker
*
Claudio Marchisio

**Claudio Marchisio** (født 19. januar 1986) er en italiensk fotballspiller som fra 1. juli 2019 er klubbløs.

Han spiller midtbane, og er også en del av . Uten om Juventus, har Marchisio bare spilt for Empoli FC, hvor han ble lånt ut under 2007-08 sesongen sammen med lagkamerat Sebastian Giovinco. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
* 
*
Simone Pepe

**Simone Pepe** (født 30. august 1983 i Albano Laziale) er en italiensk tidligere fotballspiller.

Han spiller midtbane, og er også en del av . Pepe har spilt for flere andre klubber i sin karriere, blant annet Juventus, US Città di Palermo, Piacenza Calcio og Cagliari Calcio.

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Boubacar Barry

**Boubacar Barry** (født 30. desember 1979 i Abidjan) er en ivoriansk fotballtrener og tidligere fotballspiller. Han var også en del av . Barry har spilt for flere andre klubber i sin karriere, blant annet Beveren og Rennes. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Salvatore Bocchetti

**Salvatore Bocchetti** (født 30. november 1986) er en italiensk fotballtrener og tidligere fotballspiller som er hovedtrener for Hellas Verona U18. Han er også en del av . 

Bocchetti har spilt for flere andre klubber i sin karriere, blant annet Ascoli, Frosinone og Genoa CFC fra Italia. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Angelo Palombo

**Angelo Palombo** (født 25. september 1981) er en italiensk tidligere fotballspiller. Han spilte midtbane, og var også en del av .

Palombo spilte for ACF Fiorentina, UC Sampdoria og Inter.

## Landslaget
Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Tondo (kunst)

**Tondo** (italiensk «kule», «tallerken», «rundmedaljong», fra latin *rotundus* «rund») er et sirkelrundt maleri eller relieff.

Innen kunsten begynte tondoen å benyttes i ungrenessansens Italia. Et kjent eksempel er Rafaels *Albamadonnen*.

## Eksterne lenker
*
U2 (Münchens undergrunnsbane)

**U2** er en linje ved Münchens undergrunnsbane. Den har fargen rød på rutekart og krysser sentrum av byen fra nord til øst. Linjen betjener 27 stasjoner over 24,4 km med spor.

På den travle sentrumsdelen av linjen går U1 og U2 med 5 minutters mellomrom selv utenfor rushtiden. 

## Stasjoner
Påskemorgen slukker sorgen

**«Påskemorgen slukker sorgen»** er en salme skrevet av N.F.S. Grundtvig i 1843. Ludvig M. Lindeman skrev melodi til den i 1864. Den har opprinnelig ni strofer.

## Publisert
**[[Landstads reviderte salmebok]]* (LR) som nummer 338 med syv strofer
**[[Landstads kirkesalmebog]]* (LK) som nummer 382 med ni strofer
**[[Norsk Salmebok]]* (Nos) som nummer 184 med seks strofer
**[[Familiesangboka Mandelblomsten]]* som nummer 805

## Innspillinger (i utvalg)
*Halfdan Rode med orgel. Innspilt i Kristiania sent i 1906. Utgitt på de akustiske 78-platene 2-82461 og Gramophone 282222.
*Alfred Helgeby. Utgitt på den akustiske 78-platen Gramophone X&nbsp;1191.
*Jac. Rynning, tenor med orgel. Innspilt i Berlin i 1928. Utgitt på 78-platen Brunswick 7666.
*Olav Werner med Rolf Holger, orgel. Innspilt 30. januar 1959. Utgitt på singlen Odeon ND&nbsp;7280 og på EP-platen Odeon GEON&nbsp;34.

## Referanser


## Eksterne lenker
*Påskemorgen slukker sorgen (Salmebloggen.no)
Jhajjar kullkraftverk

**Jhajjar kullkraftverk** er et kullkraftverk i delstaten Haryana i India. Anleggsarbeidet startet i 2009 og var ferdig i 2012. Eier er China Light & Power.

Brenselet er 5,2 mill tonn kull årlig fra gruvene i Jharkhand.

## Eksterne lenker
* Jhajjar Power Station – China Light & Power.
Lyophyllaceae

* *[[Blastosporella]]*
* *[[Calocybe]]*
* *[[Hypsizygus]]*
* *[[Lyophyllopsis]]*
* *[[Lyophyllum]]*
* *[[Ossicaulis]]*
* *[[Podabrella]]*
* snyltehatter 
* *[[Tephrocybe]]*
* *[[Termitomyces]]*
* *[[Tricholomella]]*

**Lyophyllaceae** er en familie av skivesopper som omfatter 157 arter.

Til familien regnes blant annet sotgråhatter og knippesopper.

## Eksterne lenker
* 
* Lyophyllaceae
Giurgiulești

**Giurgiulești** er en kommune i distriktet Cahul i Moldova. Kommunen har 3 074 innbyggere.
 
## Geografi
I Giurgiulești finnes det sørligste punktet i Moldova, ved utløpet av Prut i Donau. Kommunen grenser til Romania og Ukraina og har én landsby.

## Økonomi
Giurgiulești har en hadde opprinnelig en 340 meter lang grense mot Donau. Ved et makeskifte med Ukraina i 1999 ble grensen forlenget til 590 meter. Det er anlagt en havn ved bredden. Byggingen av en oljeterminal startet i 1996 og ble fullført i 2006.  En flyplass er planlagt ca 25 kilometer fra havnen.

## Referanser


## Eksterne lenker
* 
* Hjemmesiden til International Free Port of Giurgiulesti
Nordstrandveien

**Nordstrandveien** finnes flere steder:

* Nordstrandvegen (Bergen)
* Nordstrandveien (Bodø)
* Nordstrandveien (Hurum)
* Nordstrandvegen (Kongsvinger)
* Nordstrandveien (Nesodden)
* Nordstrandveien (Oslo)
* Nordstrandveien (Stavanger)
Det var en som var villig til å dø i mitt sted

**«Det var en som var villig til å dø i mitt sted»** er en kristen amerikansk sang skrevet av Carrie E. Breck i 1900. Melodien ble skrevet av Grant Colfax Tullar før 1911.

Thomas Ball Barratt oversatte den til norsk i 1911.

## Publisert
**Frelsesarméens sangbok* som nummer 18 under temaet «Forsoning og rettferdiggjørelse» 
**Sangboken 1983* som nummer 246 med fire strofer

## Innspillinger (i utvalg)
*Rachel Thorud og Olav Werner med Rolf Holger, orgel. Innspilt 21. september 1964. Utgitt på EP-platen Odeon GEON&nbsp;76.

## Referanser


## Eksterne lenker
*Det var en som var villig til å dø i mitt sted (Salmebloggen.no)
Manus lover

**Manus lover** (sanskrit: मनुस्मृति, **Manusmṛti**), og kjent som **Mānava-Dharmaśāstra** (मानवधर्मशास्त्र) er en lærebok i riktig livsførsel – dharma, og er en av de tidligste tekstene i Dharmashastratradisjonen i hinduismen.

Teksten har form av undervisning gitt av Manu, hinduismens «første menneske», til en gruppe lærde. Teksten ble et standardverk som alle senere bøker i Dharmaśāstratradisjonen forholdt seg til. Ifølge hinduistisk tradisjon skal teksten være Brahmas egne ord. Vanligvis dateres teksten til en gang mellom 200 f.Kr. og 200 e.Kr.

I tillegg til etikk for de fire kastene, som er tekstens hoveddel, inneholder verket en kort drøfting av lovens kilder, og et åpningskapittel som skildrer verdens skapelse.

Avsnittet om skapelsen er oversatt til norsk og utgitt i antologien *[[I begynnelsen]]*, 2000. I denne hinduistiske skapelsesberetningen skildres skapelsen som en komplisert prosess i flere trinn.
## Referanser
Manu (hinduisme)

**Manu** er i indisk mytologi en halvgud, en dødelig skapning med guddommelige status, som overlevde den store oversvømmelsen.

Manu ble advart av gudene om den forestående katastrofen, og bygget seg en båt. Som den eneste overlevende fra den gamle verden ga han navn til den nye menneskeslekten, og ble et forbilde i gudstro og livsførsel.

## Se også
* Noah
* Deukalion, i gresk mytologi
* Utnapishtim, i mesopotamisk mytologi
Eric Ericsonhallen

**Eric Ericsonhallen** er et konsertlokale i Stockholm. Det var tidligere lokaler for Skeppsholmskyrkan.

Eric Ericsonhallen er oppkalt etter den svenske dirigenten og korlederprofilen Eric Ericson og drives av Eric Ericson International Choral Centre (EIC). Hallen ble innviet i mai 2009 og rommer, foruten konsertsalen også kontorlokaler for blant annet EIC og Körsam.

## Referanser
Ragnhild Noer

Ragnhild Noer (født 28. desember 1959 i Oslo) er en norsk jurist og høyesterettsdommer. 

Noer gikk på Orkdal vidaregåande skole og tok juridisk embetseksamen i 1985. Hun var saksbehandler i Justis- og beredskapsdepartementets lovavdeling i to år fra 1985. Fra 1987 til 1989 var hun dommerfullmektig ved Lyngen sorenskriverembete. Høsten 1989 ble hun amanuensis ved Institutt for rettsvitenskap ved Universitetet i Tromsø. Fra 1990 til 1991 jobbet hun som programsekretær ved NRK Troms. Fra 1991 til 2005 jobbet hun for Regjeringsadvokaten, hvor hun fra 1994 også fikk møterett for Høyesterett. Hun hadde permisjon fra Regjeringsadvokatembetet i perioden 1997 til 1998 for å arbeide som sekretær for Barnefordelingsprosessutvalet. I perioden 2001 til 2002 var hun seniorrådgiver i Miljøverndepartementet. Fra høsten 2005 og frem til hun ble utnevnt til høyesterettsdommer i 2010 var hun lagdommer ved Borgarting lagmannsrett.

Hun har vært redaktør for oppslagsverket *Prosessnøkkelen*, som har kommet i ti utgaver siden 1984. 

Noer har hatt medlemskap og aktive verv i Natur og Ungdom og Naturvernforbundet, og vært medlem av styringskomiteene i miljøorganisasjonene WCEL og GJIE. Hun deltok i Alta-aksjonen og fikk et forelegg som ble sonet i fengsel.

## Litteratur
* Ragnar Eldøy, Magnus Hellesylt og Ragnhild Noer *Prosessnøkkelen* 10. utgave 2010 ISBN 978-82-15-01655-9
* Prosessnøkkelen 6. utgave (tilgjengelig på nett via NB digital)

## Referanser
Neican

***Neican*** (kinesisk: 内参, forkortet fra *neibu cankao ziliao* (参考资料), ordrett «interne referanserapporter» eller «internt referansematerial») er interne rapporter med begrenset spredning beregnet for høyt rangerte embetsmenn og politikere i Folkerepublikken Kina.

Ifølge kinesiske regelverk for massemediene, skal visse typer eller grader av nyheter ikke publiseres for almenheten, men forbeholdes intern rapportering. Dette omfatter alt som redaksjonen oppfatter som skadelig for det kinesiske kommunistiske partis eller regjeringens omdømme, en trussel mot sosial stabilitet og enhet, eller andre hendelser som  korrupsjon, sosial uro og større forretningssvindel. *Neican*-materialet skal holde lederskapet oppdatert om anliggender som anses som for sensitive til å bli rapportert i de vanlige massemedier. De er dermed ment å gi en mer realistisk og mindre sensurert versjon av begivenhetene enn massemediene. De kan ha likhetstrekk med undersøkende journalistikk, og forberedes av journalister som arbeider for offisielle partiorganer som nyhetstjenesten Xinhua eller Folkets Dagblad. Dette innebærer at en stor del av den informasjonsinnhentelse som foretas av kinesiske medier ikke meldes videre til almenheten, men bare i *neican*form.

*Neican*enes popularitet har tiltatt sterkt ut over 2000-årene, med en stadig større leserskare. Noen *neican*er på lavere nivå er blitt inntekstkilder for sine utgivere (som for eksempel ministerier), som forsøker å øke abonnenttallene.

*Neican* er blitt kritisert for å være sene og ikke effektive. Ofte gir de informasjon som allerede er tilgjengelig på internet, skjønt ikke i kinesisk tradisjonell presse, som er underlagt sensur og der det råder en stor grad av selvsensur. De er også til tider preget av at de vil tekkes sine utgivere eller overordnede, slik at ubehagelige opplysninger nedtones eller utelates.

Uttrykket *neican* benyttes også av noen om boklitteratur som ikke er i vanlig salg, men er tilgjengelig for dem med særlige tillatelser.

## Referanser
Antje Jackelén

**Antje Jackelén** (født 4. juni 1955 i Herdecke i Nordrhein-Westfalen i Vest-Tyskland) er en svensk teolog. Hun var luthersk erkebiskop av Uppsala og primas i Svenska kyrkan fra 2014 til 2022. Jackelén er den første kvinnelige erkebiskop i Svenska kyrkan.

## Liv og virke
### Bakgrunn
Antje Jackelén er oppvokst i Nordrhein-Westfalen og familien tilhørte der den unerte landeskirken (det vil sia en sammenslutning av lutherske og reformerte kirker). Hun studerte teologi i Tübingen og Uppsala.

### Prest
Hun ble presteviet av biskop Lars Carlzon i 1980. Senere tjenestegjorde hun som församlingspräst i Österhaninge, Tyresö og Gårdstånga församlingar, samt i Lunds domkyrkoförsamling. Hun ble teologie doktor ved Lunds universitet i 1999 med avhandlingen *Zeit und Ewigkeit*. 

Etter å ha arbeidet som europaansvarlig for *The Religion and Science Course Program* ved The Center for Theology and the Natural Sciences i Berkeley tiltrådte hun i 2001 tjenesten som disputert lærer (*assistant professor*) i systematisk teologi ved Lutheran School of Theology i Chicago. Fra 2003 var hun også direktør for *Zygon Center for Religion and Science*. Her arbeidet hun til at hun ble valgt til biskop i Lund.

### Biskop, erkebiskop
Jackelén ble 17. oktober 2006 valgt  til biskop i Lunds stift. Bispevalget ble avgjort allerede i første valgomgang, da hun fikk over halvparten av stemmene. Det er første gang dette har hendt i Svenska kyrkan. Hun ble bispeviet i Uppsala domkirke den 15. april 2007 og hilst velkommen i Lund domkirke den 21. april. Jackelén tok ved valgspråket «*Gud är större*», hentet fra 1 Joh 3:18–20.

Den 15. oktober 2013 ble Jackelén valgt til erkebiskop i Svenska kyrkan med 55,9 % av stemmene. Hun ble dermed den første kvinne som er valgt til erkebiskop. Installasjonen fant sted 15. juni 2014 i Uppsala domkirke.

Hun medvirket ved bryllupet mellom kronprinsesse Victoria og Daniel Westling i Stockholm den 19. juni 2010.

## Referanser


## Eksterne lenker
*
Tondo (andre betydninger)

**Tondo** kan referere til:

* Tondo er et av distriktene i Manila, hovedstaden på Filippinene.
* Tondo (kunst) er et sirkelrundt maleri eller relieff.
Samyuttanikaya

**Samyuttanikaya** er en buddhistisk religiøs tekstsamling. Det er den tredje av fem samlinger (*nikaya*) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha om buddhismens innhold.

Teksten består av et antall «sutta»-er (sutra), religiøse læresetninger. De ulike versjonene har ulikt antall suttaer. En engelsk oversettelse har 2889; andre anslag varierer så mye som fra 2904 til 7762. Teksten er organisert i fem hovedkapitler, *vagga*, og disse er videre inndelt i kapitler *samyutta*.

Utdrag fra teksten er oversatt til norsk og utgitt i samlingen *[[Buddhas fortellinger]]* (2001).
## Referanser
Jonathan Soriano

**Jonathan Soriano Casas** (født 24. september 1985) er en spansk fotballspiller som fra 24. august 2020 er klubbløs.

## Karriere
Til tross for at Soriano spiller i Barça Atlètic, er han faktisk en del av erkerivalen RCD Espanyols juniorarkademi. Han gjorde sin debut for klubbens førstelag da han fremdeles spilte for reservelaget, i sesongen 2002/2003. Soriano ble værende i Espanyol fra 2001 til 2009, da han skiftet over til klubbens erkerival FC Barcelona. I løpet av denne tiden hadde han spilt 69 kamper for Espanyols reservelag, og funnet veien til nettmaskene 32 ganger. Før førstelaget fikk han prøve seg 43 ganger, hvor han scoret tre mål.

Før Soriano skiftet beite til FC Barcelona i 2009, var han imidlertid innom flere mindre klubber på lån. I 2006 fikk han blant annet 17 opptredener for den andalucíanske klubben Almería, hvor det ble nettsus seks ganger. Året etter ble han lånt ut til Polo Ejido. Her spilte han 12 kamper, og scoret to mål. I begynnelsen av 2009, før han senere det samme året skiftet beite til FC Barcelona, fikk han prøve seg i Albacete. Hos de hvite ble det 11 opptredener og totalt ett mål.

I slutten av juli 2009 ble det altså en offisiell overgang fra Espanyol til den katalanske stormakten FC Barcelona, hvor han var ment som en forsterkning til klubbens reservelag, Barça Atlètic. Han gjorde sin debut for klubbens førstelag den 28. oktober 2009 mot Cultural Leonesa.

## Referanser


## Eksterne lenker
*
Christian Emil Krag-Juel-Vind-Frijs

**Christian Emil Krag-Juel-Vind-Frijs** (1817–1896) var en dansk godseier, politiker og *konseilspræsident*,  som i årene 1855-1918 var betegnelsen på Danmarks statsminister.

## En konservativ reformist
Som lensgreve til Frijsenborg var han en av Danmarks største jordeiere. Han tog juridisk embetseksamen i 1842. I 1850 var han blant stifterne av *Grundejerforeningen* («tomteeierforeningen»), som brukte den nyskrevne danske grunnloven til å hevde eiendomsretten som en av samfunnets hjørnesteiner. *Gundejerforeningen* oppfordret eiendomsbesitterne til frivillig å selge festet grunn til bøndene, men avviste muligheten for ekspropriasjon. Frijs gikk selv foran i prosessen. I løpet av noen år solgte han nesten alt festegodset sitt til bøndene på gode vilkår.

Krag-Juel-Vind-Frijs var landstingsmann fra 1858 til 1880 og stemte i 1863 for novemberforfatningen. Etter nederlaget i krigen i 1864 ble han leder for Regjeringen Frijs fra 1865.

Under grunnlovsforhandlingene i 1865 var han en ledende skikkelse i fraksjonen *De Nationale Godsejere*, som fikk en viss påvirkning på grunnloven av 1866. Han fikk verv som statsminister og utenriksminister i 1865, og ble sittende til 1870; siste måneden også med ansvar for to militære departementer - krigs- og marinedepartementet. Hans regjering utmerket seg med en betydelig reformvirksomhet, med utstrakt jernbaneutbygging og reformer innenfor straffelov, kommunallov, hærloven og valgmenighetsloven, der den siste møtte slik motstand i Landstinget at Frijs selv måtte tre til. En annen utakknemlig oppgave for ham var forhandlingene med Preussen om oppfyllelsen av § 5 i Prager-freden fra 1866, som fastslo at befolkningen i den nordlige delen av Slesvig hadde rett til å kreve innlemmelse i Danmark i frie valg.

I langsiktig perspektiv var en av hans viktigste inngrep at han hindret Danmark i å avslutte alliansen med Frankrike under den fransk-tyske krigen 1870-71. Hadde han feilet i dette, var trolig ikke bare Sønderjylland, men også Jylland og Fyn gått tapt. Frijs var opptatt av at politikk styres av fornuft, ikke følelser, som hadde åpnet for andre slesvigske krig i 1864 og det katastrofale danske nederlaget: «*Det er en besynderlig eiendommelighet ved vår folkekarakter at det finnes en forsiktighet i de små familie- og livsforhold som vi helt overser eller forkaster når det gjelder andres eller helhetens vel. Da skal man bare la seg beherske av følelser, og ingenlunde ta fornuften med på råd.*»

## Utmerkelser
Krag-Juel-Vind-Frijs var ridder av Elefantordenen, mottok 
storkorset av Dannebrogordenen og Dannebrogordenens hederstegn.

## Referanser
Lars-Göran Lönnermark

**Lars-Göran Lönnermark** (født 1939) er en svensk biskop emeritus.

Han var biskop i Skara mellom 1989 og 2004. I 1988 ble han utnevnt til hovpredikant i hovförsamlingen i Stockholm, og 1. april 2007 til överhovpredikant. Lars-Göran Lönnermark etterfulgte da överhovpredikant Henrik Svenungsson, biskop emeritus i Stockholm.

Lönnermark deltok ved bryllupet mellom kronprinsesse Victoria og Daniel Westling 19. juni 2010. Han deltok også i dåpen av prinsesse Estelle 22. mai 2012.

## Referanser


## Eksterne lenker
*
Majjhimanikaya

***Majjhimanikaya*** er en buddhistisk religiøs tekstsamling. Det er den andre av fem samlinger (*nikaya*) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha om buddhismens innhold.

Teksten består av 152 «sutta»'er (sutra), hovedsakelige dialoger mellom Buddha og hans disipler. Av disse suttaene kan nevnes den niende, *Sammaditthi Sutta*, om «Fullkommen forståelse» (et begrep fra den åttedelte veien; den tiende *Satipatthana Sutta* om meditasjon og rensing av sinnet; den 72., *aggi-Vacchagotta Sutta*, hvor nirvana sammenlignes med en ild; og den 118., *Anapanasati Sutta*, om pusteteknikk under meditasjon.

Utdrag fra teksten er oversatt til norsk og utgitt i samlingen *[[Buddhas fortellinger]],* 2001 og i boken *Oppmerksomhetstrening, kjernen i buddhistisk meditasjon* av Nyanaponika Thera (Solum forlag, 1988).
## Referanser
Yingzong

**Yingzong** kan sikte til:

*Keiser Yingzong, som var keiser fra 1063 til 1067 under Song-dynastiet i Kina,
*Zhengtong-keiseren fra Ming-dynastiet, keiser to ganger (1435-1449, 1457-1464), som fikk det posthume navn *Yingzong*.